แรงขายท้ายตลาดกด SET ปิดลบ 9 จุด โบรกคาดพรุ่งนี้ “ไซด์เวย์” รอตัวเลขเงินเฟ้อ-ผล FOMC
แรงขายท้ายตลาดกด SET ปิดลบ 9 จุด โบรกคาดพรุ่งนี้ "ไซด์เวย์" รอตัวเลขเงินเฟ้อ-ผลประชุม FOMC ให้แนวรับไว้ที่ 1,620 จุด และแนวต้าน 1,643 จุด
แรงขายท้ายตลาดกด SET ปิดลบ 9 จุด โบรกคาดพรุ่งนี้ "ไซด์เวย์" รอตัวเลขเงินเฟ้อ-ผลประชุม FOMC ให้แนวรับไว้ที่ 1,620 จุด และแนวต้าน 1,643 จุด
24 พ.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยวันนี้แกว่งตัวในกรอบ โดยช่วงท้ายตลาดมีการเทขายออกมา หลุด 1,630 จุดลงมาเล็กน้อย ซึ่งสอดคล้องกับตลาดหุ้นอื่นในภูมิภาคเอเชีย หลังนักลงทุนได้ตอบรับปัจจัยบวก ประธานาธิบดีโจ ไบเดน ของสหรัฐ อยู่ระหว่างการพิจารณาเรื่องการปรับลดภาษีสินค้านำเข้าจากจีนไปแล้ว แต่ก็ยังมีปัจจัยหนุนจากในประเทศ เกี่ยวกับพัฒนาการเชิงบวกจากการท่องเที่ยวทำให้ดัชนีฯ ปรับตัวลงไม่มาก
ทั้งนี้แนะให้จับตาดูการแก้ปัญหาเงินเฟ้อ และการปรับลดภาษีสินค้านำเข้าจากจีน คาดว่าน่าจะเห็นความชัดเจนได้ในปลายสัปดาห์นี้
สำหรับแนวโน้มพรุ่งนี้คาดว่าตลาดฯ น่าจะแกว่งตัวในกรอบ ราว 1,630 จุด บวกลบ เพื่อรอดูตัวเลขเงินเฟ้อส่วนบุคคลหรือ Core PCE ของเดือน เม.ย.และรายงานการประชุม FOMC ครั้งที่ผ่านมา ให้แนวรับไว้ที่ 1,620 จุด และแนวต้าน 1,643 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BDMS มูลค่าการซื้อขาย 2,718.59 ล้านบาท ปิดที่ 26.50 บาท ลดลง 0.50 บาท
ADVANC มูลค่าการซื้อขาย 2,307.37 ล้านบาท ปิดที่ 224.00 บาท เพิ่มขึ้น 4.00 บาท
PTT มูลค่าการซื้อขาย 2,241.58 ล้านบาท ปิดที่ 37.00 บาท ลดลง 0.50 บาท
AOT มูลค่าการซื้อขาย 2,148.80 ล้านบาท ปิดที่ 69.00 บาท ลดลง 0.50 บาท
SCB มูลค่าการซื้อขาย 1,900.60 ล้านบาท ปิดที่ 111.00 บาท ลดลง 4.00 บาท